ઘંટારવ, ઘંટડીનો રણકાર કે ઘંટ સાથે ઢોલ-શંખનાદ સંભળાય કે તરત જ મસ્તિષ્કમાં લાઇટ થાય કે આરતી શરૂ થઈ છે. વળી નાતાલના પર્વમાં ‘જિંગલ બેલ, જિંગલ બેલ, જિંગલ ઓલ ધ વે’, ક્રિસમસનું ટ્રી ડેકોરેશન અને તેમાં ઝૂલતી નાની-નાની રંગબેરંગી ઘંટડીઓ, ગ્રીટિંગ કાર્ડમાં, બેલરાજાના શણગાર, ચર્ચના માથે બેલ રિન્ગિંગ વગેરે નાદ કરતાં ઘંટ-ઘંટડીઓનાં ગુણગાન ગાય છે. પણ શા માટે ઘંટનાદ? શા માટે બેલ-ગાન? કારણ કે ઈસુનો જન્મ થયો હતો ત્યારે ઘંટનાદ થયો હતો. ખ્રિસ્તીઓ ઘંટને પ્રેમનું પ્રતીક અએ સંરક્ષણની ખાતરી બતાવે છે. ઘંટનાદથી શુભ શુકન થાય, ખરાબ તત્ત્વો ભાગે, પવિત્ર વાતાવરણ સર્જાય અને માનવ-જીવડો ઈશ્વરનો આરાધક બને! હિન્દુ ધર્મમાં મંદિરોમાં નાના-મોટા ઘંટ હોવા, ઘરના પૂજાઘરમાં ઘંટડીનો રણકાર, શાળાનો ઘંટ, જાહેર સ્થળોનો સમય-માહિતીદર્શક ઘંટનાદ વગેરે માનવજીવન સાથે વણાઈ ગયા છે. ઘંટ વાગે ને ભગત જાગે! નાતાલના દિવસોમાં દાન મેળવવા ઘંટનો ઉપયોગ થતો. ‘સાલ્વેશન આર્મી’ નામની સંસ્થા દુકાને-દુકાને જઈ ઘંટ વગાડી દાન ભેગું કરે છે અએ તેમાંથી કપડાલત્તાં, મીઠાઈ, ખાણી-પીણી વગેરે ગરીબોને પહોંચાડે છે, આ જોતાં કહેવાયઃ